Robert Grubbs
Robert Howard Grubbs (27. veebruar 1942 Possum Trot, Kentucky – 19. detsember 2021) oli Ameerika Ühendriikide keemik, Nobeli keemiaauhinna laureaat (2005). Grubbs lõpetas Florida Ülikooli keemia alal ning kaitses samas ka magistritöö. Doktorikraadi sai ta Columbia Ülikoolist. 1978. aastast töötas ta California Tehnoloogiainstituudis keemiaprofessorina. 2005. aastal sai ta koos Richard Schrocki ja Yves Chauviniga Nobeli keemiaauhinna alkeenide metateesimeetodi väljatöötamise eest orgaanilises sünteesis. Tema järgi on nime saanud Grubbsi katalüsaator.